Nr. L 68/18 De Europæiske Fællesskabers Tidende 12. 3. 87 KOMMISSIONENS FORORDNING (EØF) Nr. 698/87 af 11. marts 1987 om ændring af forordning (FØF) nr. 1183/86 om gennemførelsesbestemmelserne for kontrolordningen vedrørende de mængder af visse produkter inden for fedt- stofsektoren, der overgår til frit forbrug i Spanien, og priserne på disse KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, under henvisning til Rådets forordning (EØF) nr. 475/86 af 25. februar 1986 om fastsættelse af almindelige regler for kontrolordningen vedrørende de mængder af visse produkter inden for fedtstofsektoren, der overgår til frit forbrug i Spanien, og priserne på disse (!), særlig artikel 16, og ud fra følgende betragtninger : Ifølge artikel 14 i Kommissionens forordning (EØF) nr. 1183/86 ?), senest ændret ved forordning (EØF) nr. 279/87 (?), opkræves der en afgift ved import til Spanien af de produkter, der er nævnt i artikel 2 i forordning (EØF) nr. 475/86, samt ved overgang til frit forbrug af den sojaolie, der er produceret af de importerede bønner ; fra tidspunktet for købet af produktet til importen heraf eller sojaoliens overgang til frit forbrug kan der hengå en periode på flere måneder, i hvilken situationen på verdensmarkedet kan forandre sig på en sådan måde, at det medfører en betydelig ændring af det afgiftsbeløb, som de erhvervsdrivende skal betale ; det synes derfor rimeligt at åbne mulighed for, at den erhvervsdrivende kan indgive en ansøgning, der giver ham ret til at betale det afgiftsbeløb, der er gældende på datoen for ansøgningens indgivelse ; der bør dog fast- sættes en frist, inden for hvilken de pågældende produkter skal importeres eller overgå til fri omsætning ; de i denne forordning fastsatte foranstaltninger er i over- ensstemmelse med udtalelse fra Forvaltningkomiteen for Fedtstoffer — () EFT nr. L 53 af 1. 3. 1986, s. 47. () EFT nr. L 107 af 24. 4. 1986, s. 17. () EFT nr. L 28 af 30. 1. 1987, s. 10. UDSTEDT FØLGENDE FORORDNING : Artikel 1 I forordning (EØF) nr. 1183/86 foretages følgende ændringer : 1. I artikel 11, stk. 1, ændres »artikel 4, 7 og 9« til »artikel 4, 7, 9 og 14« 2. I artikel 11, stk. 2, udgår »import- og eksport«. 3. Artikel 14, stk. 1, affattes således : »1. — Indtil den 31. december 1987 opkræves den i artikel 15 i forordning (EØF) nr. 475/86 omhandlede afgift : — ved import af de produkter, der er nævnt i artikel 2 i samme forordning, — ved overgang til frit forbrug af den sojaolie, der er produceret af de importerede bønner, idet deres olieindhold som fastsat i bilag II lægges til grund. Efter ansøgning fra den erhvervsdrivende er afgiften den, der er gældende på datoen for indgivelsen af en ansøgning herom til det kompetente organ. Dette udsteder et dokument med angivelse af den gældende afgift og fristen for de pågældende produkters import henholdsvis deres overgang til frit forbrug. Udstedelsen af attesten er betinget af, at der stilles en sikkerhed for, at importen eller overgangen til frit forbrug finder sted inden for den fastsatte frist. Fristen udløber tre måneder efter udgangen af den løbende måned, i hvilken ansøgningen er indgivet. Sikkerhe- dens størrelse er lig med det i artikel 4, stk. 2, første afsnit, første led, anførte beløb. Sikkerhedsstillelsen frigives ved det kompetente organs opkrævning af afgiften. Der opkræves ikke afgift på import som led i en kompenseret transaktion, undtagen hvis det i denne forbindelse eksporterede produkt er rapsfrø, sojabønner eller solsikkefrø produceret i Spanien.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende.